Jan 07,2018
జెట్‌ ఎయిర్‌వేస్‌ మరో ఆఫర్‌
ముంబయి: దేశీయ విమానయాన రంగం లో నెలకొన్న పోటీ నేపథ్యంలో జెట్‌ ఎయిర్‌వేస్‌ ప్రీమియర్‌ వన్‌ వే టికెట్లపై రాయితీ ఆఫర్‌ను ప్రకటించింది. ఎంపిక చేసిన విమానాలు, రూట్లలో ప్రీమియం టికెట్లను రూ.2320 ప్రారంభ ధరతో అందిస్తోన్నట్లు తెలిపింది. ఎంపిక చేసుకున్న బుకింగ్‌ తరగతులకు, ఎలాంటి ప్రయాణ ఆంక్షలు లేకుండా డిస్కౌంట్‌ ఆఫర్‌ అందిస్తున్నట్లు తెలిపింది. బుక్‌ చేసు కున్న అనంతరం 12నెలల పాటు ఈటికెట్లు చెల్లుబాటు అవుతాయని పేర్కొంది. అయితే కనీసం ప్రయాణానికి నెలరోజులు ముందుగా ఈటికెట్లను కొనుగోలు చేసుకో వాలి. ఎకానమీ క్లాస్‌కంటే తక్కువ రేటు విమాన టికెట్లతో ప్రయాణిం చండి, అదనపు సౌలభ్యాలను ఆస్వాదిం చడంటూ అనే నినాధంతో ఈ ప్రయాణాన్ని అందిస్తుంది. ప్రయాణానికి కనీసం 30 రోజులు ముందు టికెట్లు బుక్‌ చేసుకోవాలని తెలిపింది. ఇండియాలో జెట్‌ ఎయిర్వేస్‌ నిర్వహిస్తున్న విమానాల్లో ఎంపిక చేసిన ప్రీమియర్లో వన్‌-వే ప్రయాణాలకుఈ రేట్లు వర్తిస్తాయి. ఏ సమయంలో అయినా, ఆఫర్‌ను, పూర్తిగా లేదా పాక్షికంగా ఉపసంహరించుకునే అధికారం తమకుందని జెట్‌ ఎయిర్‌వేస్‌ స్పష్టం చేసింది.
మీ స్నేహితులకు రికమెండ్ చెయ్యండి